pythainlp/thai_wikipedia_clean_20230101 huggingface dataset:
พรรคประชาสามัคคี  พรรคการเมืองไทยที่จดทะเบียนก่อตั้งพรรคเป็นลำดับที่ 5/2553 เมื่อวันที่ 8 มีนาคม พ.ศ. 2553 โดยมีนาย สมหมาย สืบสี กับนาย ภาสกร ดมหอม เป็นหัวหน้าพรรคและเลขาธิการพรรคคนแรก มีที่ทำการพรรคแห่งแรกอยู่ที่ 100/37 ซอยรามคำแหง 118 แยก 48/1 แขวงสะพานสูง เขตสะพานสูง กรุงเทพมหานคร
ต่อมาในการประชุมใหญ่สามัญ ครั้งที่ 1/2554 เมื่อวันที่ 30 เมษายน พ.ศ. 2554 ที่ประชุมมีมติให้เปลี่ยนแปลงนโยบายพรรค ข้อบังคับพรรค และเลือกตั้งคณะกรรมการบริหารพรรคชุดใหม่จำนวน 12 คนแทนชุดเดิม โดยได้มีการเปลี่ยนแปลงที่ทำการพรรคมาอยู่ที่ทำการพรรคในปัจจุบัน และที่ประชุมมีมติเลือกนาย สมหมาย กับนาย ภาสกร ให้ดำรงตำแหน่งหัวหน้าพรรคและเลขาธิการพรรคต่อเป็นสมัยที่ 2
จากนั้นในวันที่ 28 กุมภาพันธ์ และ 5 มีนาคม พ.ศ. 2555 นาย สมบัติ อนันโถ ตำแหน่งกรรมการบริหารพรรค และนาย ศักดา เฉลิมศรี ตำแหน่งโฆษกพรรคได้ถึงแก่กรรมทำให้เหลือคณะกรรมการบริหารพรรคทั้งสิ้น 10 คน
ในวันที่ 26 มีนาคม พ.ศ. 2555 นาย ชำนาญ กุฎสำโรง รองหัวหน้าพรรคได้ยื่นหนังสือลาออกจากตำแหน่งทำให้คณะกรรมการบริหารพรรคเหลือทั้งสิ้น 9 คนทางพรรคจึงได้จัดประชุมใหญ่เพื่อเลือกตั้งกรรมการบริหารพรรคแทนตำแหน่งที่ว่างซึ่งที่ประชุมมีมติเลือกนาย ขวัญเพชร อบอุ่น ดำรงตำแหน่งรองหัวหน้าพรรค นางสาว ศรัญญา เจริญสุข ดำรงตำแหน่งโฆษกพรรค และนาย ประภาส วงเวียน ดำรงตำแหน่งกรรมการบริหารพรรค
ต่อมาในวันที่ 1 มีนาคม พ.ศ. 2556 นายขวัญเพชร รองหัวหน้าพรรคได้ยื่นหนังสือลาออกจากสมาชิกพรรคและรองหัวหน้าพรรค ทำให้เหลือคณะกรรมการบริหารพรรคทั้งสิ้น 11 คนจากนั้นในการประชุมใหญ่สามัญประจำปี ครั้งที่ 1/2556 เมื่อวันที่ 28 มีนาคม พ.ศ. 2556 ที่ประชุมมีมติเลือกนางสาว ชลิตา แก้วเลี้ยง ให้ดำรงตำแหน่งรองหัวหน้าพรรคแทนตำแหน่งที่ว่างซึ่งคณะกรรมการบริหารพรรคชุดนี้ดำรงตำแหน่งจนถึงปี พ.ศ. 2558 จึงได้พ้นจากตำแหน่งทั้งคณะเนื่องจากครบวาระและคณะกรรมการบริหารพรรคชุดนี้ต้องรักษาการในตำแหน่งจนกว่าจะมีการเลือกตั้งคณะกรรมการบริหารพรรคชุดใหม่
กระทั่งวันที่ 24 พฤศจิกายน พ.ศ. 2561 ในที่ประชุมใหญ่สามัญ ครั้งที่ 1/2561 ที่ประชุมมีมติเลือกนาง สมพร จูมั่น ให้เป็นหัวหน้าพรรคคนใหม่ ส่วนตำแหน่งเลขาธิการพรรคมีมติเลือกนาย ภาสกร ให้ดำรงตำแหน่งต่อเป็นสมัยที่ 3
ประเทศอาเซอร์ไบจานในโอลิมปิกเยาวชน
ประเทศอาเซอร์ไบจานเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศอาเซอร์ไบจาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ AZE
นับตั้งแต่ครั้งแรกที่ประเทศอาเซอร์ไบจานส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติอาเซอร์ไบจานได้รับเหรียญรางวัลรวมทั้งหมด 26 เหรียญ โดยแบ่งเป็น 12 เหรียญทอง 10 เหรียญเงิน 4 เหรียญทองแดง
ประเทศบอสเนียและเฮอร์เซโกวีนาในโอลิมปิกเยาวชน
ประเทศบอสเนียและเฮอร์เซโกวีนาเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศบอสเนียและเฮอร์เซโกวีนา คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ BIH
นับตั้งแต่ครั้งแรกที่ประเทศบอสเนียและเฮอร์เซโกวีนาส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติบอสเนียและเฮอร์เซโกวีนาได้รับเหรียญรางวัลรวมทั้งหมด 2 เหรียญ โดยแบ่งเป็น 0 เหรียญทอง 1 เหรียญเงิน 1 เหรียญทองแดง
ประเทศโครเอเชียในโอลิมปิกเยาวชน
ประเทศโครเอเชียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศโครเอเชีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ CRO
นับตั้งแต่ครั้งแรกที่ประเทศโครเอเชียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติโครเอเชียได้รับเหรียญรางวัลรวมทั้งหมด 11 เหรียญ โดยแบ่งเป็น 4 เหรียญทอง 3 เหรียญเงิน 4 เหรียญทองแดง
ประเทศเอสโตเนียในโอลิมปิกเยาวชน
ประเทศเอสโตเนียเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศเอสโตเนีย คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ EST
นับตั้งแต่ครั้งแรกที่ประเทศเอสโตเนียส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติเอสโตเนียได้รับเหรียญรางวัลรวมทั้งหมด 4 เหรียญ โดยแบ่งเป็น 1 เหรียญทอง 2 เหรียญเงิน 1 เหรียญทองแดง
ประเทศฮังการีในโอลิมปิกเยาวชน
ประเทศฮังการีเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศฮังการี คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ HUN
นับตั้งแต่ครั้งแรกที่ประเทศฮังการีส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติฮังการีได้รับเหรียญรางวัลรวมทั้งหมด 66 เหรียญ โดยแบ่งเป็น 24 เหรียญทอง 20 เหรียญเงิน 22 เหรียญทองแดง
ประเทศอิสราเอลในโอลิมปิกเยาวชน
ประเทศอิสราเอลเข้าร่วมกีฬาโอลิมปิกเยาวชนครั้งแรกในโอลิมปิกเยาวชนฤดูร้อน 2010 และได้ส่งนักกีฬาเข้าร่วมแข่งขันตั้งแต่นั้นมา คณะกรรมการโอลิมปิกแห่งชาติของประเทศอิสราเอล คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิกเยาวชน ภายใต้รหัสประเทศ ISR
นับตั้งแต่ครั้งแรกที่ประเทศอิสราเอลส่งนักกีฬาเข้าร่วมการแข่งขันโอลิมปิกเยาวชนทั้งฤดูร้อนและดูหนาว นักกีฬาทีมชาติอิสราเอลได้รับเหรียญรางวัลรวมทั้งหมด 10 เหรียญ โดยแบ่งเป็น 4 เหรียญทอง 4 เหรียญเงิน 2 เหรียญทองแดง
กิตาบ อัลบุลฮาน
กิตาบ อัลบุลฮาน  หรือ บุคออฟวอนเดอร์ส หรือ บุคออฟเซอร์ไพรส์ เป็นเอกสารที่เขียนด้วยมือภาษาอาหรับในศตวรรษที่ 14 ที่รวบรวม – และอาจจะวาดภาพประกอบ – โดยอับดุลฮะซัน อัล-อิสฟะฮานี ตัวโคเดกซ์ถูกเขียนลงในสมัยของอะฮ์หมัด ญะลายิร (ค.ศ.1382-1410) ที่แบกแดด และได้รวมคำศัพท์เกี่ยวกับดาราศาสตร์, โหราศาสตร์, ภูมิพยากรณ์ และส่วนของภาพในแต่ละสาขา เช่น: นิทานพื้นบ้าน,สัญลักษณ์จักรราศี, ศาสดา, เป็นต้น.
สำเนาของเอกสาร.
ในช่วงปลายศตวรรษที่ 16 ได้มีการคัดลอกสำเนาภาษาตุรกีให้แก่อัยเช สุลตาน (ประมาณ ค.ศ. 1582) และฟัตมา สุลตาน ธิดาทั้งสองของมูราดที่ 3 แห่งราชวงศ์ออตโตมัน โดยฉบับคัดลอกนั้นมีเนื้อหาครบถ้วนเหมือนกับต้นฉบับ ปัจจุบัน สำเนาเหล่านี้ถูกจัดแสดงไว้ที่หอสมุดเพียร์พอนต์ มอร์แกน, นครนิวยอร์ก และBibliotèque Nationale, ปารีส.
ซิจญีน
ซิจญีน ( แปลตรงตัว บาดาล, นรก) เป็นความเชื่อในศาสนาอิสลามที่กล่าวถึงคุก, การทรมาน หรือสถานการณ์อันน่ากดดันที่อยู่ข้างใต้ของ "ญะฮันนัม" หรืออีกนัยหนึ่งคือเกเฮนนาหรือนรกที่อยู่ด้านล่างผิวโลก (เทียบกับทาร์ทารัสของกรีก) หรือเป็นเคราะห์ร้ายที่อยู่ในบันทึกของผู้ชั่วร้าย ที่ปรากฎอยู่ในซูเราะฮ์ อัล-มุฏอฟฟิฟีนของอัลกุรอาน คำตรงข้ามของ "ซิจญีน" คือ "อิลลีย์ยีน".
ตัวคำที่เป็นคำคุณศัพท์หมายถึง "ดุดัน" หรือ "เข้มข้น" โดยแยกมาจากคำว่า S-J-N  ซึ่งมีความหมายใกล้เคียงกันกับคุก หรือการถูกจำคุกในภาษาอาหรับว่า "ซิจน์"  ที่มีต้นตอเดียวกัน
คำนี้ปรากฎอยู่ในซูเราะฮ์ยูซุฟในช่วงที่ยูซุฟถูกจำคุก.
รายงานจากธรรมเนียมบางส่วนของชีอะฮ์ ศัตรูของอะฮ์ลุลบัยต์ถูกสร้างมาจากดิน "ซิจญีน"
ซูเปอร์โชว์ดาวน์ (2020)
ซูเปอร์โชว์ดาวน์ (2020) (Super ShowDown (2020)) เป็นการแสดงมวยปล้ำอาชีพแบบ เพย์-เพอร์-วิว (PPV) และรายการของ ดับเบิลยูดับเบิลยูอี เน็ตเวิร์ค จัดโดย ดับเบิลยูดับเบิลยูอี สำหรับค่ายรอว์ และ สแมคดาวน์ จัดขึ้นเมื่อวันที่ 27 กุมภาพันธ์ 2020 ณ.Mohammed Abdu Arena On The Boulevard ในเมืองในเมืองรียาด, ประเทศซาอุดีอาระเบีย
รอยัลรัมเบิล (2020)
รอยัลรัมเบิล (2020)  รายการเพย์-เพอร์-วิว มวยปล้ำอาชีพ WWE ซึ่งปีนี้จัดขึ้นเป็นปีที่ 33 ในวันที่ 26 มกราคม 2020 (27 มกราคม ตามเวลาประเทศไทย) ที่สนาม Minute Maid Park เมืองฮิวสตัน, รัฐเท็กซัส
ค่าย
นางงามจักรวาล 2020
นางงามจักรวาล 2020  เป็นการจัดประกวดนางงามจักรวาล ครั้งที่ 69 กำหนดจัดขึ้นในวันที่ 16 พฤษภาคม ค.ศ. 2021 ณ ฮาร์ดร็อกไลฟ์ ภายในเซมิโนลฮาร์ดร็อกโฮเท็ลแอนด์คาสิโน ฮอลลีวูด รัฐฟลอริดา สหรัฐ โดยโซซีบีนี ทุนซี นางงามจักรวาล 2019 จากประเทศแอฟริกาใต้ ได้สวมมงกุฎให้แก่ อันเดรอา เมซา จากประเทศเม็กซิโก เป็นนางงามจักรวาลคนที่ 69 ของโลก และเป็นนางงามคนที่ 3 จากประเทศเม็กซิโกที่ได้รับตำแหน่งนี้
§ – เข้ารอบ 21 คนสุดท้ายจากการโหวตออนไลน์
ผู้เข้าประกวดจำนวน 74 คน:
เฟซออฟเอเชีย
มิสอเมริกาลาตินา
มิสชาร์มอินเตอร์เนชันแนล
มิสซีเวิลด์
มิสซูดาเมริกา
มิสเวิลด์คัฟ
ควีนออฟเบเนลักซ์
เดอะควีนออฟยูเรเซีย
เวิลด์มิสทัวริซึมแอมบาสซาเดอร์
เวิลด์ท็อปโมเดล
เน็ด แฟลนเดอร์ส
อัลเฟรท ฟ็อน วัลเดอร์เซ
อัลเฟรท ลูทวิช ไฮน์ริช คาร์ล กราฟ ฟ็อน วัลเดอร์เซ  เป็นจอมพลเยอรมันและเป็นหัวหน้าคณะเสนาธิการใหญ่ระหว่าง ค.ศ. 1888–1891 และได้เป็นผู้บัญชาการใหญ่กองกำลังนานาชาติในการปราบกบฏนักมวยในกรุงปักกิ่งเมื่อ ค.ศ. 1900
เขาเกิดในครอบครัวขุนนางและครอบครัวทหารระดับสูงของปรัสเซีย เขาเป็นบุตรของนายพลฟรันทซ์ ไฮน์ริช "กราฟ" ฟ็อน วัลเดอร์เซ  กับแบร์ทา ฟ็อน ฮือเนอร์ไบน์  บิดาของเขาเป็นหลานปู่ของเลโอพ็อลท์ที่ 3 ดยุกแห่งอันฮัลท์-เด็สเซา
เขาเข้าศึกษาที่โรงเรียนทหารและได้ติดยศร้อยตรีในกองทัพบกปรัสเซียเมื่อ ค.ศ. 1850 และกลายเป็นทหารหนุ่มผู้มีความโดดเด่นในหน้าที่ เขาออกปฏิบัติการครั้งแรกในสงครามออสเตรีย-ปรัสเซีย ค.ศ. 1866 ในตำแหน่งนายทหารผู้ช่วยของพลเอกทหารปืนใหญ่ เจ้าชายฟรีดริช คาร์ล แห่งปรัสเซีย และได้ติดตามเจ้าชายในยุทธการที่เคอนิชเกร็ทซ์ หลังจากปฏิบัติการครั้งนี้ เขาได้เลื่อนยศเป็นพันตรีและย้ายไปสังกัดกองเสนาธิการปรัสเซีย ต่อมาใน ค.ศ. 1870 เขาได้เป็นผู้ช่วยทูตฝ่ายทหารประจำกรุงปารีส ในช่วงนี้เอง เขาสอดแนมและรวบรวมข้อมูลเกี่ยวกับกำลังรบของกองทัพฝรั่งเศสเผื่อว่าจะเป็นประโยชน์ในวันหน้า
ระหว่างสงครามฝรั่งเศส-ปรัสเซีย วัลเดอร์เซในยศพันโท บทวิเคราะห์กองทัพข้าศึกที่เขาจัดทำไว้ก่อนหน้ากลายเป็นข้อมูลที่มีประโยชน์อย่างมหาศาลต่อแม่ทัพปรัสเซีย เขาได้ติดตามพลเอก แกรนด์ดยุกแห่งมัคเลินบวร์ค-ชเวรีน ในยุทธการใหญ่รอบ ๆ เมืองแม็ส ตัวแกรนด์ดยุกไม่ได้เป็นผู้เจนจัดด้านยุทธวิธี ชัยชนะของปรัสเซียในปฏิบัติการภาคตะวันตกจึงต้องยกเป็นความดีความชอบของวัลเดอร์เซในฐานะที่ปรึกษาเป็นส่วนใหญ่ หลังสงคราม เขาได้รับกางเขนเหล็กชั้น 1
อัลเฟรท ฟอน วัลเดอร์เซ
ประเทศออสเตรียในโอลิมปิกฤดูร้อน 1932
ประเทศออสเตรีย เข้าร่วมแข่งขันกีฬาโอลิมปิกฤดูร้อนครั้งที่ 10 ค.ศ. 1932 (พ.ศ. 2475) ณ ลอสแอนเจลิส ประเทศสหรัฐอเมริการะหว่างวันที่ 30 กรกฎาคม – 14 สิงหาคม พ.ศ. 2475 ส่งนักกีฬาเข้าแข่งขันทั้งหมด 17 คน แข่งขัน 14 รายการใน 7 ชนิดกีฬา
ประเทศตรินิแดดและโตเบโกในโอลิมปิกฤดูร้อน 1984
ประเทศตรินิแดดและโตเบโก เข้าร่วมแข่งขันกีฬาโอลิมปิกฤดูร้อนครั้งที่ 10 ค.ศ. 1984 (พ.ศ. 2527) ณ ลอสแอนเจลิส ประเทศสหรัฐอเมริการะหว่างวันที่ 28 กรกฎาคม – 12 สิงหาคม พ.ศ. 2527 ส่งนักกีฬาเข้าแข่งขันทั้งหมด 16 คน แข่งขัน 14 รายการใน 5 ชนิดกีฬา
ประเทศออสเตรียในโอลิมปิกฤดูหนาว 1924
ประเทศออสเตรีย เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 4 คน แข่งขัน 3 รายการใน 1 ชนิดกีฬา
ประเทศแคนาดาในโอลิมปิกฤดูหนาว 1924
ประเทศแคนาดา เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 12 คน แข่งขัน 8 รายการใน 3 ชนิดกีฬา
สหรัฐในโอลิมปิกฤดูหนาว 1924
ประเทศสหรัฐ เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 24 คน แข่งขัน 6 ชนิดกีฬา
ประเทศฝรั่งเศสในโอลิมปิกฤดูหนาว 1924
ประเทศฝรั่งเศส เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) และเป็นเจ้าภาพจัดการแข่งขันครั้งนี้ ซึ่งเป็นการจัดแข่งขันโอลิมปิกฤดูหนาวครั้งแรกในประวัติศาสตร์ของโอลิมปิกสมัยใหม่ จัดขึ้นที่เมืองชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 4 คน แข่งขัน 3 รายการใน 1 ชนิดกีฬา
ยูโกสลาเวียในโอลิมปิกฤดูหนาว 1924
ประเทศยูโกสลาเวีย เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 4 คน แข่งขัน 1 ชนิดกีฬา
ประเทศเบลเยียมในโอลิมปิกฤดูหนาว 1924
ประเทศเบลเยียม เข้าร่วมแข่งขันกีฬาโอลิมปิกฤดูหนาวครั้งที่ 1 ค.ศ. 1924 (พ.ศ. 2467) ณ ชามอนี ประเทศฝรั่งเศสระหว่างวันที่ 25 มกราคม - 5 กุมภาพันธ์ พ.ศ. 2467 ส่งนักกีฬาเข้าแข่งขันทั้งหมด 18 คน แข่งขัน 4 ชนิดกีฬา
แมทธิว ดีน ฉันทวานิช
โทเร่ เกมพิระมิดปริศนา
โทเร่ เกมพิระมิดปริศนา ( โรมาจิ: Takarasagashi Adobenjā Nazotoko Tore!) เป็นรายการเกมโชว์ตอบคำถามของประเทศญี่ปุ่น ออกอากาศในช่องนิปปอนทีวี เมื่อปี พ.ศ.2554 ถึงปี พ.ศ.2556 และในประเทศไทย ได้ซื้อลิขสิทธิ์ในรายการนี้ ออกอากาศทางโมเดิร์นไนน์ทีวี เมื่อปี พ.ศ.2557
พรรคประชาชาติ (พ.ศ. 2534)
พรรคประชาชาติ  พรรคการเมืองของไทยในอดีตที่จดทะเบียนก่อตั้งพรรคเมื่อวันที่ 12 มิถุนายน พ.ศ. 2534 เป็นลำดับที่ 27/2534 มีนาย เผดิม สิริเวชชะพันธ์ และนาย มกรินทร์ เนื้อนวล เป็นหัวหน้าพรรคและเลขาธิการพรรค
ต่อมาในการเลือกตั้งเมื่อวันอาทิตย์ที่ 22 มีนาคม พ.ศ. 2535 พรรคประชาชาติได้ส่งผู้สมัครลงรับเลือกตั้งทั้งสิ้น 91 คนซึ่งไม่ถึงขั้นต่ำของจำนวนผู้สมัครลงรับเลือกตั้งคือ 120 คนทำให้ศาลฎีกาได้มีคำสั่ง ที่ 3671/2535 ลงวันที่ 17 พฤศจิกายน พ.ศ. 2535 ยุบเลิกพรรคประชาชาติพร้อมกับพรรคการเมืองอีก 5 พรรค
มัสยิดมูฮัมมาดัน
มัสยิดมูฮัมมาดัน  เป็นมัสยิดในปาดัง, จังหวัดสุมาตราตะวันตก, ประเทศอินโดนีเซีย มันถูกสร้างในปีค.ศ. 1843 และเคยมีส่วนเกี่ยวข้องทางการค้ากับพ่อค้าจากคุชราต, อินเดีย. ตัวมัสยิดตั้งอยู่บนถนนบาตีปุฮ์ ในอำเภอปาดังใต้
อุปนัย
อุปนัย อาจหมายถึง:
สถาปัตยกรรมคณะราษฎร
สถาปัตยกรรมคณะราษฎร คือรูปแบบหนึ่งของสถาปัตยกรรมไทยที่ก่อสร้างหลังการเปลี่ยนแปลงการปกครอง พ.ศ. 2475 คือสร้างขึ้นระหว่างปี พ.ศ. 2475−2490
สถาปัตยกรรมคณะราษฎรเป็นรูปแบบสถาปัตยกรรมสมัยใหม่ บ้างก็เรียกว่า อลังการศิลป์ ที่มีลักษณะเรียบง่าย ลดทอนรายละเอียด ไม่ตกแต่งรายละเอียด ตลอดจนสร้างด้วยคอนกรีตเสริมเหล็ก และไม่มีหลังคา มีแนวคิดเรื่องประชาธิปไตย อุดมการณ์ประชาธิปไตย ความเสมอ มีองค์ประกอบตกแต่งใช้รูปทรงทางเรขาคณิต ใช้เส้นตั้ง เส้นนอน จัดองค์ประกอบให้ดูทันสมัย ไม่ขึ้นเป็นจั่วทรงสูง ไร้ลวดลายไทย สื่อถึงความเสมอภาค และการลดเลิกฐานานุศักดิ์ ชนชั้นทางสังคม
ในส่วนการประดับตกแต่งสถาปัตยกรรม ประดับด้วยงานประติมากรรมสมัยใหม่ที่ได้รับแรงบันดาลใจทางรูปแบบที่คล้ายศิลปะแบบ สัจนิยมแนวสังคม (Social Realism) และคาบเกี่ยวซ้อนทับกับ ศิลปะฟาสซิสต์ (Fascist Art) โดยปรับเปลี่ยนเนื้อหาให้สอดคล้องกับอุดมการณ์ของคณะราษฎร
อย่างไรก็ดี ชาตรี ประกิตนนทการ กล่าวว่า "การพยายามจัดแบ่งหมวดหมู่ทางรูปแบบของตึกอาคารสมัยคณะราษฎรนี้ให้เป็นไปตามหมวดหมู่รูปแบบสถาปัตยกรรมตะวันตกในยุคนั้น ไม่ว่าจะเป็น นีโอคลาสสิก (Neo-Classic) สากลสมัยใหม่ (International Style) อาร์ตเดโค (Art Deco) นีโอพลาสติก (Neo-Plastic) ฯลฯ ความพยายามจัดหมวดหมู่รูปแบบดังกล่าวเป็นเรื่องผิดพลาด เหตุเพราะมูลเหตุการหยิบยกรูปแบบเหล่านั้นมาใช้ในสังคมไทย ณ ช่วงเวลา มิใช่เป็นรากทางความคิดเดียวกับที่เกิดขึ้นในโลกตะวันตกแต่อย่างใด"
สถานที่สาธารณะและอาคารพาณิชย์.
คณะราษฎรได้ทำการสร้างอนุสาวรีย์พิทักษ์รัฐธรรมนูญ หรืออนุสาวรีย์ปราบกบฏที่บางเขน และยังได้ปรับเปลี่ยนถนนราชดำเนินกลาง เพื่อเน้นย้ำถึงความก้าวหน้าของประเทศภายใต้ระบอบประชาธิปไตย นับตั้งแต่การขยายถนน  ตัดต้นมะฮอกกานีเดิมที่ปลูกไว้ตั้งแต่สมัยรัชกาลที่ 5 และได้สร้างอนุสาวรีย์ประชาธิปไตยตรงสี่แยกถนนดินสอ ตลอดจนสร้างโรงแรม (เช่น โรงแรมรัตนโกสินทร์และสุริยานนท์) โรงภาพยนตร์ (ศาลาเฉลิมไทย) ห้างสรรพสินค้า (ตึกไทยนิยม) และอาคารพาณิชย์คอนกรีตสองฝั่งถนนราชดำเนินกลาง
แนวคิดหลัก 6 ประการของคณะราษฎร มีเห็นในงานสถาปัตยกรรมของรัฐ เช่นหน้าต่าง 6 บานบนโดมของตึกโดม มหาวิทยาลัยธรรมศาสตร์ แต่ที่พบมากคือแถวเสา 6 ต้น เช่นที่มุขหน้าตึกกระทรวงยุติธรรม และมุขหน้าศาลากลางจังหวัดพระนครศรีอยุธยา (หลังเก่า) นอกจากนั้นยังพบสถาปัตยกรรมคณะราษฎรในจังหวัดลพบุรี มีการสร้าง 3 วงเวียน รวมถึงมีกลุ่มอาคารใหญ่ ๆ อาคารพาณิชย์ หน้าตาแบบสถาปัตยกรรมยุคคณะราษฎรกระจายตัวอยู่ เช่น อาคารที่ทำการสถานีตำรวจภูธรเมืองลพบุรีหลังเก่า โรงแรมทหานบก (ตัวสะกดภาษาไทยสมัย จอมพล ป.) ตรงวงเวียนศาลพระกาฬ อาคารหลายแห่งในโรงเรียนพิบูลวิทยาลัย โรงภาพยนตร์ทหานบก ซึ่งปัจจุบันกรมธนารักษ์ดูแลและให้ เอกชนบริษัทรักษาความปลอดภัยเช่าอยู่ อาคารหลายแห่งในโรงพยาบาลอานันทมหิดล และ สถานีตำรวจของนิคมกสิกร นอกเมืองลพบุรี
คณะราษฎรได้เลือกสัญลักษณ์พานรัฐธรรมนูญเป็นสื่อในการประชาสัมพันธ์ถึงการเปลี่ยนแปลงการปกครอง โดยมีการจัดทำแบบพานรัฐธรรมนูญส่งไปตามจังหวัดต่าง ๆ สร้างเป็นอนุสาวรีย์ซึ่งส่วนมากตั้งอยู่ที่ภาคอีสาน เนื่องจากเป็นพื้นที่ที่ผู้แทนราษฎรแสดงบทบาทอย่างโดดเด่นและประชาชนตื่นตัวทางการเมืองสูงหลังปฏิวัติ พ.ศ. 2475 ปัจจุบันอนุสาวรีย์ที่แสดงสัญลักษณ์พานรัฐธรรมนูญยังมีเหลืออยู่ 6 แห่ง ได้แก่ จังหวัดมหาสารคาม สุรินทร์ ร้อยเอ็ด ชัยภูมิ ขอนแก่น และบุรีรัมย์
สถาปัตยกรรมต่าง ๆ ที่คณะราษฎรจัดสร้างขึ้น มีการละทิ้งแนวทางแบบจารีตนิยมเดิม หันมาสร้างอาคารแบบเรียบง่าย ไม่มีฐานานุศักดิ์ ทางด้านวัดวาอารามก็มีการสอดแทรกแนวคิดประชาธิปไตย การเปลี่ยนแปลงที่เห็นได้ชัดเจน คือ การเปลี่ยนลวดลายประดับบนหน้าบันของอุโบสถ จากเดิมหน้าบันตกแต่งด้วยลายแบบจารีต เช่น พระนารายณ์ทรงครุฑ พระอินทร์ทรงช้างเอราวัณ เปลี่ยนมาเป็นลายแบบใหม่ที่เรียกว่า "ลายอรุณเทพบุตร" ชาตรี ประกิตนนทการ อธิบายไว้ในหนังสือ "การเมืองและสังคมในศิลปสถาปัตยกรรม สยามสมัย ไทยประยุกต์ ชาตินิยม" ว่าน่าจะมีความหมายสื่อถึง "แสงสว่างแรกขึ้นของไทยในยุคใหม่" หรือ "รุ่งอรุณใหม่ของชาติในระบอบประชาธิปไตย" ลายนี้มีการนำมาประดับอยู่ที่หน้าบันของอุโบสถมาตรฐานแบบ ก. ที่ได้รับการออกแบบใหม่ เพื่อให้วัดต่าง ๆ นำไปสร้างขึ้นด้วย
อีกสัญลักษณ์คือ รูปที่แสดงเป็นเล่มสมุดไทยวางบนพานแว่นฟ้า ยังปรากฏตามวัด เช่น ตามหน้าบัน หรือลวดลายไม้แกะสลักต่าง ๆ เช่นวัดหลายแห่งในจังหวัดลำปาง อาทิ วัดปงสนุกเหนือและวัดปงหอศาล ในที่อื่นอย่างหน้าบันวิหารวัดรัตนตรัย จังหวัดเพชรบุรี บนเพดานของสิมวัดท่าคก จังหวัดเลย หน้าบันของศาลาวัดท่านางหอม จังหวัดสงขลา
วัดพระศรีมหาธาตุวรมหาวิหารซึ่งเคยเป็นสมรภูมิรบระหว่างกลุ่มทหารในเหตุการณ์กบฏบวรเดช การริเริ่มก่อสร้างวัดนี้ รัฐบาลได้ประกาศรับบริจาคเงินราษฎรทั่วไปที่มีจิตศรัทธา เพื่อร่วมกันเป็นเจ้าภาพในการสร้างวัดแห่งนี้ให้สมกับเป็นวัดที่สร้างขึ้นในระบอบประชาธิปไตย โดยในระยะแรกใช้ชื่อว่า "วัดประชาธิปไตย" เจดีย์ของวัดบรรจุอัฐิของคณะราษฎรหรือบุคคลที่ทำคุณงามความดีแก่ประเทศชาติ เจดีย์องค์นี้มีการลดทอนรายละเอียดคือ ไม่ทำบัลลังค์ และลดทอนรายละเอียดส่วนอื่น เช่น ฐานบัวด้านล่างและบัวคลุมเถา รูปทรงเจดีย์ไม่มีความอ่อนช้อยดั่งเจดีย์แบบประเพณี มีการทำบัวคลุมเถาซ้อน 6 ชั้น อันสื่อความหมายหลัก 6 ประการ
แฟร์ดีนันท์ ฟ็อน เซ็พเพอลีน
แฟร์ดีนันท์ อาด็อล์ฟ ไฮน์ริช เอากุสท์ กราฟ ฟ็อน เซ็พเพอลีน  เป็นนายพลและนักประดิษฐ์ชาวเยอรมันจากเวือร์ทเทิมแบร์ค เขาเป็นผู้คิดค้นเรือเหาะแบบมีโครง "เซ็พเพอลีน" อันเป็นตระกูลเรือเหาะที่มีชื่อเสียงที่สุดในโลก และยังเป็นผู้ก่อตั้งบริษัท "เรือเหาะอากาศเซ็พเพอลีน"  เรือเหาะของเขามีการใช้งานทางพลเรือนระหว่าง ค.ศ. 1909–1914 และถูกใช้งานอย่างที่สุดทางทหารในช่วงสงครามโลกครั้งที่หนึ่ง
เขาเกิดในตระกูลขุนนาง บิดาคือเสนาบดีเวือร์ทเทิมแบร์ค ฟรีดริช เฌโรม วิลเฮ็ล์ม คาร์ล "กราฟ" ฟ็อน เซ็พเพอลีน  มารดาคือชาวฝรั่งเศสนาม อาเมลี ฟร็องซวซ ปอลีน  แฟร์ดีนันท์เติบโตมากับพี่สาวที่คฤหาสน์เกียร์สแบร์คใกล้เมืองค็อนชตันทซ์และได้รับการศึกษาจากครูส่วนตัว
ใน ค.ศ. 1853 เซ็พเพอลีนออกจากบ้านเพื่อไปศึกษาวิชาสารพัดช่างที่เมืองชตุทท์การ์ท และในปีค.ศ. 1855 เข้าเรียนเตรียมทหารในเมืองลูทวิชส์บวร์ค และได้บรรจุเป็นทหารสัญญาบัตรในกองทัพราชอาณาจักรเวือร์ทเทิมแบร์ค ต่อมาใน ค.ศ. 1858 ร้อยโทเซ็พเพอลีนเข้าศึกษาวิทยาศาสตร์ วิศวกรรมศาสตร์ และวิชาเคมีที่เมืองทือบิงเงิน ในช่วงนี้เอง สงครามออสเตรีย-ซาร์ดิเนียปะทุขึ้น เขาถูกเรียกตัวไปสังกัดกรมทหารช่างปรัสเซียที่เมืองอุล์ม
ใน ค.ศ. 1863 เซ็พเพอลีนเดินทางไปยังทวีปอเมริกาเหนือเพื่อร่วมสังเกตการณ์การสู้รบของฝ่ายสหภาพในสงครามกลางเมืองอเมริกา และมีโอกาสเดินทางลึกเข้าไปในตอนกลางของสหรัฐอเมริกาโดยมีผู้นำทางเป็นชาวพื้นเมือง เขาเดินทางจนไปถึงเซนต์พอล และได้พบกับโยน ชไตเนอร์  นักบอลลูนพเนจรชาวเยอรมัน เซ็พเพอลีนได้รับประสบการณ์บนอากาศเป็นครั้งแรกในชีวิตบนบอลลูนของชไตเนอร์ ซึ่งได้จุดประกายความคิดที่จะสร้างบอลลูนแบบมีโครงเพื่อใช้เดินอากาศในอีกหลายปีต่อมา
อัลแบร์ท ลิพแพร์ท
โรแบร์ท แนเกอเลอ
นอร์แบร์ท ไวส์เซอร์
มิชชาเอล ฟาสเบ็นเดอร์
ชานันท์​ ​ชัยจินดา​
พันตำรวจตรี ชานันท์​ ​ชัยจินดา​ เป็นผู้บังคับกองร้อย (สบ.2) กองกำกับการ 3 กองบังคับการสนับสนุนทางอากาศ กองบัญชาการตำรวจตระเวนชายแดน และเป็นบุตรชายคนโตของ พลตำรวจเอก จักรทิพย์ ชัยจินดา อดีตผู้บัญชาการตำรวจแห่งชาติ
จากปฏิบัติการชิงตัวประกันในเทอร์มินอล 21 โคราช ส่งผลให้ชานันท์​ได้รับความสนใจจากผู้คนเป็นจำนวนมาก
ชานันท์​ ​ชัยจินดา สำเร็จการศึกษาระดับประถมศึกษาจากโรงเรียนวชิราวุธวิทยาลัย, ระดับมัธยมศึกษาจากโครงการแลกเปลี่ยนประเทศนิวซีแลนด์, ระดับปริญญาตรีจากสถาบันเทคโนโลยีนานาชาติสิรินธร มหาวิทยาลัยธรรมศาสตร์ และระดับปริญญาโทจากมหาวิทยาลัยบอร์นมัท ประเทศอังกฤษ ซึ่งพ่อของเขาอยากให้ลูกเป็นตำรวจ เพราะต้องการฝึกให้เป็นคนมีวินัย
เมื่อวันที่ 8 กุมภาพันธ์ พ.ศ. 2563 ได้เกิดเหตุกราดยิงที่จังหวัดนครราชสีมา ชานันท์​ ​ชัยจินดา ได้ทำหน้าที่เป็นพลซุ่มยิงของหน่วยนเรศวร 261 เพื่อควบคุมสถานการณ์ โดยปฏิบัติการเคียงข้างบิดาของเขา
หลังจากปฏิบัติการครั้งนี้ พลตำรวจโท รณกร รัตนะพร ได้โพสต์ข้อความแสดงความชื่นชมผ่านอินสตาแกรม รวมถึงมีเรื่องราวจากเด็กหญิงคนหนึ่ง ซึ่งวาดภาพชานันท์​กับบิดาของเขาด้วยความชื่นชมและยกย่อง ต่อการปฏิบัติภารกิจดังกล่าว โดยเธอใช้เวลาเขียนภาพถึง 2 สัปดาห์ เนื่องจากป่วยหนักด้วยโรคเอสแอลอี
ชานันท์​ ​ชัยจินดา มีน้องชาย 1 คน คือชัยธัช ชัยจินดา (ชื่อเล่น: แฮน) ทั้งคู่เป็นบุตรชายของพลตำรวจเอก จักรทิพย์ ชัยจินดา ซึ่งเป็นผู้บัญชาการตำรวจแห่งชาติ และ ดร.บุษบา ชัยจินดา ผู้เป็นมารดา
ซานเตียโก รามอน อี กาฮาล
เวิลด์ส คอลไลด์ (2019)
รามอน อี กาฆัล
อิลลูมิเนชันเอ็นเตอร์เทนเมนต์
อิลลูมิเนชันเอ็นเตอร์เทนเมนต์  เป็นสตูดิโอแอนิเมชันและภาพยนตร์ของสหรัฐอเมริกา ก่อตั้งและเจ้าของโดย คริส เมเลแดนดรี ปี ค.ศ. 2007 และแบรนด์สตูดิโอเป็นเจ้าของร่วมโดย ยูนิเวอร์พิกเจอส์ แผนกหนึ่งของบริษัทย่อยเอ็นบีซียูนิเวอร์แซล ที่เป็นเจ้าของทั้งหมด คริส เมเลแดนดรี ได้ผลิตภาพยนตร์ ในขณะที่ยูนิเวอร์แซลจัดหาเงินทุนและจัดจำหน่ายภาพยนตร์ทั้งหมด สตูดิโอมีหน้าที่รับผิดชอบในแฟรนไชส์ภาพยนตร์เรื่อง "มิสเตอร์แสบร้ายเกินพิกัด" "เรื่องลับแก๊งขนฟู" และ "ร้องจริง เสียงจริง" และการดัดแปลงภาพยนตร์ของหนังสือของ ดร.ซุส ได้แก่ "คุณปู่ โลแรกซ์ มหัศจรรย์ป่าสีรุ้ง" และ "เดอะ กริ๊นช์" ตัวละครมินเนียนจากซีรีส์เรื่อง "มิสเตอร์แสบร้ายเกินพิกัด" เป็นมาสคอตของสตูดิโอ
อิลลูมิเนชั่น เอ็นเตอร์เทนเมนต์
ฮารัลท์ ควันท์
ฮารัลท์ ควันท์(1 พฤศจิกายน ค.ศ. 1921 – 22 กันยายน ค.ศ. 1967) เป็นนักอุตสาหกรรมชาวเยอรมัน ลูกชายของนักอุตสาหกรรม กึนเธอร์ ควันท์ และมัคดา บีเรนด์ ริทเชล พ่อแม่ของเขาหย่าร้างกัน และหลังจากนั้นแม่ของเขาก็ได้แต่งงานกับโยเซ็ฟ เกิบเบิลส์ รัฐมนตรีว่าการกระทรวงโฆษณาแถลงข่าวและโฆษณาชวนเชื่อแห่งนาซีเยอรมนี ภายหลังสงครามโลกครั้งที่สอง ควันท์และพี่ชายคนโตต่างมารดา เฮอร์เบิร์ต ควันท์ ได้ร่วมมือกันดำเนินอาณาจักรอุตสาหกรรมที่พ่อของพวกเขาทิ้งไว้ให้พวกเขา และต่อมาจนถึงทุกวันนี้ ครอบครัวได้เป็นเจ้าของหุ้นใน BMW ผู้ผลิตรถยนต์หรูหราของเยอรมนี
การระบาดทั่วของโควิด-19 ในประเทศญี่ปุ่น
การระบาดทั่วของโควิด-19 ในประเทศญี่ปุ่น ได้รับการยืนยันว่ามีการแพร่กระจายไปยังประเทศญี่ปุ่นในวันที่ 23 มกราคม พ.ศ. 2563 จากประเทศจีน
เมื่อวันที่ 27 กุมภาพันธ์ พ.ศ. 2563 นายกรัฐมนตรี ชินโซ อาเบะ ขอให้โรงเรียนประถมศึกษา, มัธยมต้น และมัธยมปลายของญี่ปุ่นปิดทำการจนถึงต้นเดือนเมษายนเพื่อช่วยป้องกันไวรัส การระบาดครั้งนี้เป็นความกังวลสำหรับโอลิมปิกฤดูร้อน 2020 ซึ่งมีกำหนดจะจัดขึ้นที่โตเกียวตั้งแต่ปลายเดือนกรกฎาคม รัฐบาลญี่ปุ่นจึงใช้ความระมัดระวังเป็นพิเศษเพื่อช่วยลดผลกระทบจากการระบาด
ในเดือนเมษายน พ.ศ. 2563 รัฐบาลญี่ปุ่นได้แก้ปัญหาขาดแคลนหน้ากากอนามัย โดยดำเนินการแจกหน้ากากผ้าให้กับทุกครัวเรือน แต่ก็ได้รับการวิจารณ์ในแง่ลบเป็นอันมาก ทั้งขนาดที่เล็กเกินไป และการใช้งบประมาณที่สูงมาก อีกทั้งบางครัวเรือนได้รับไม่เพียงพอต่อจำนวนคน และหน้ากากบางส่วนไม่ได้มาตรฐาน เช่นมีคราบสกปรกหรือขึ้นราเป็นต้น นโยบายนี้และตัวหน้ากากที่แจกได้ถูกเรียกว่าเป็น "อาเบะโนมาสก์"  คล้ายคลึงกับคำว่าอะเบะโนมิกส์ที่หมายความถึงนโยบายเศรษฐกิจของนายชินโซ อาเบะเช่นเดียวกัน
ความสัมพันธ์ทางการทูตระหว่างญี่ปุ่นและเกาหลีใต้แย่ลงเนื่องจากการระบาดของโรคโคโรนาไวรัสใน พ.ศ. 2563 ประเทศเกาหลีใต้วิพากษ์วิจารณ์ญี่ปุ่นว่า "มีความพยายามกักกันที่คลุมเครือและไม่ดิ้นรน"
2020 coronavirus pandemic in Japan
สหพันธ์สาธารณรัฐเยอรมนีในโอลิมปิกฤดูร้อน 1936
ประเทศเยอรมนี เข้าร่วมแข่งขันกีฬาโอลิมปิกฤดูร้อน ครั้งที่ 11 ค.ศ. 1936 (พ.ศ. 2479) ที่กรุงเบอร์ลิน ประเทศเยอรมนี ระหว่างวันที่ 1-16 สิงหาคม พ.ศ. 2479 คณะกรรมการโอลิมปิกแห่งชาติเยอรมนีเป็นผู้ทำหน้าที่ในการส่งนักกีฬาเข้าร่วมแข่งขันจำนวน 433 คน ใน 22 ชนิดกีฬา ผลการแข่งขันครั้งนี้ประเทศเยอรมนีได้รับเหรียญรางวัลแบ่งเป็น 33 เหรียญทอง 26 เหรียญเงิน และ 30 เหรียญทองแดง รวมทั้งหมด 89 เหรียญ
พงศกร รอดชมภู
พลโท ดร. พงศกร รอดชมภู อดีตสมาชิกสภาผู้แทนราษฎรแบบบัญชีรายชื่อ สังกัดพรรคอนาคตใหม่ อดีตรองหัวหน้าพรรคอนาคตใหม่ อดีตประธานคณะกรรมาธิการความมั่นคงแห่งรัฐ กิจการชายแดนไทย ยุทธศาสตร์ชาติและการปฏิรูปประเทศ สภาผู้แทนราษฎร
พลโท พงศกร (ชื่อเดิม ทรงพล) สำเร็จการศึกษาจากโรงเรียนเตรียมทหาร รุ่นที่ 14 (รุ่นเดียวกับพลอากาศเอกตรีทศ สนแจ้ง อดีตผู้บัญชาการทหารอากาศ พลเอกธีรชัย นาควานิช อดีตผู้บัญชาการทหารบก พลเอก นิพัทธ์ ทองเล็ก อดีตปลัดกระทรวงกลาโหม นาวาอากาศเอกวีระยุทธ ดิษยะศริน อดีตพระสวามีในสมเด็จเจ้าฟ้าฯ กรมพระศรีสวางควัฒน วรขัตติยราชนารี พลเอกอักษรา เกิดผล อดีตประธานคณะที่ปรึกษากองทัพบก และพลเอกอุดมเดช สีตบุตร อดีตผู้บัญชาการทหารบก) วิทยาศาสตร์บัณฑิต (วิศวกรรมศาสตร์) โรงเรียนนายร้อยพระจุลจอมเกล้า รุ่นที่ 25 นิติศาสตรบัณฑิต มหาวิทยาลัยสุโขทัยธรรมาธิราช พัฒนบริหารศาสตรมหาบัณฑิตทางพัฒนาการเศรษฐกิจ สถาบันบัณฑิตพัฒนบริหารศาสตร์ ศิลปศาสตรมหาบัณฑิต (การทหาร) โรงเรียนเสนาธิการทหารบก และรัฐศาสตรดุษฎีบัณฑิต จุฬาลงกรณ์มหาวิทยาลัย
พลโท พงศกร เริ่มรับราชการทหารในตำแหน่งผู้บังคับหมวดปืนเล็ก กองพันทหารราบที่ 3 กรมทหารราบที่ 1 มหาดเล็กรักษาพระองค์ ผู้บังคับกองพันพัฒนาที่ 1 กองทัพภาคที่ 1 ผู้อำนวยการกองนโยบายและแผน กรมกิจการพลเรือนทหาร ก่อนจะโอนย้ายเป็นรองเลขาธิการสภาความมั่นคงแห่งชาติ ที่ปรึกษานายกรัฐมนตรีฝ่ายข้าราชการประจำ นอกจากนี้ยังเป็นผู้ช่วย ศึกษา และแก้ไขกฎหมายในคณะอนุกรรมการของสภาผู้แทนราษฎรสมัยปี 2554 - 2557 อีกด้วย
ซานดรา บุลล็อก
รายการธงประจำจังหวัดของไทย
นี่คือรายการธงประจำจังหวัดของไทยทั้งหมด แบ่งตามภูมิภาค
พระราชพงศาวลีพระมหากษัตริย์กัมพูชา
สมิตพงศ์ สกุลพงศ์ชัย ชื่อเล่น ต้อง เกิดเมื่อวันที่ 6 พฤษภาคม พ.ศ. 2538เป็นนักแสดงชาวไทยเกิดที่กรุงเทพมหานครปัจจุบันเป็นนักแสดงช่อง 7 เอชดี เคยเป็นพนักงานส่งพิชซ่าและพนักงานเซเว่นภายหลัง เริ่มมีผลงานการเดินแบบและผลงานภาพยนตร์เรื่อง "Classic Again จดหมาย สายฝน ร่มวิเศษ" ปัจจุบันมีผลงานละครทางช่อง 7 เอชดีเป็นต้น